Þessa uppskrift má finna í bókinni Í eldhúsi Evu . Mynd / Heiðdís Guðbjörg Gunnarsdóttir Eva Laufey Kjaran gaf á dögunum út bókina Í eldhúsi Evu . Hér deilir hún einni uppskrift úr bókinni með lesendum Vísis , Beef Wellington . Við gefum henni orðið . Jólamaturinn minn í öllu sinni veldi . Dúnmjúk og safarík nautalund með sveppafyllingu , vafin í hráskinku og pökkuð inn í gómsætt smjördeig . Steikin stendur algjörlega ein og sér en hún er æðisleg með góðri sósu og ferskum aspas . Algjörlega fullkomin máltíð ! 1 msk smátt söxuð steinselja Góð ólífuolía Aðferð : Setjið öll hráefnin sem eiga að fara í sveppamaukið fyrir utan brauðrasp í matvinnsluvél og maukið fínt . Hitið smjör á pönnu og steikið í smá stund , þerrið sveppablönduna svolítið með eldhúspappír og því næst fer brauðraspið saman við . Setjið fyllinguna í skál og inn í kæli í lágmark hálftíma . Hitið ólífuolíu á pönnu og steikið nautalundina á öllum hliðum og brúnið , kryddið til með salti og pipar . Leggið plastfilmu á borðið sem er um það bil 40 x 40cm , athugið þið þurfið nokkrar filmur til þess að móta þessa stærð . Raðið hráskinkunni á plastfilmuna , smyrjið sveppafyllinguna ofan á skinkuna og því næst fer nautalundin yfir og þið hjúpið lundina með því að leggja plastfilmuna varlega yfir nautalundina og rúlla svo plastinu mjög fast utan um hana . Setjið rúlluna í ísskáp í lágmark klukkustund ( ég er oft með hana í 4 – 5klst ) Fletjið smjördeigið út með kefli þannig að smjördeigið passi utan um lundina , sækið lundina í ísskápnum og náið henni úr plastfilmunni . Setjið nautalundina fyrir miðju á smjördeiginu og hjúpið lundina með smjördeiginu . ( athugið að samskeytin séu undir rúllunni ) Lokið smjördeiginu í báða enda og setjið á pappírsklædda ofnplötu . Penslið rúlluna með eggjarauðu og skerið endilega rendur í deigið eða útbúið annað mynstur að vild . Saltið deigið og setjið inn í ofn við 200°C í 25 - 30 mínútur . Leyfið kjötinu að hvíla í lágmark tíu mínútur áður en þið berið það fram .